Xylinadini

Xylinadini er en gruppe av biller som lever av sopp som vokser på død ved.

Utseende 
Små, sylindriske, mørkt gråbrunt-spraglete soppsnutebiller. Oversiden er nokså kraftig punktert. Antennene er forholdsvis korte (til soppsnutebiller å være), tynne, det ytterste leddet litt tykkere. Pronotum er rundet, dekkvingene jevnbrede.

Levevis 
Både larvene og de voksne billene ernærer seg for det meste av sopp, særlig sopp som vokser på død ved. De kan finnes både i svært hard og ganske morken ved, også under barken på døde trær, gjerne på kvister og smågreiner. Noen få arter lever på levende planter. Noen få arter er rovdyr, og noen lever på lav og frø.

Utbredelse 
Gruppen er utbredt i Afrika og Sørøst-Asia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien soppsnutebiller, Anthribidae Billberg, 1820
 Underfamilien soppsnutebiller, Anthribinae Billberg, 1820 – ca. 2650 arter
 Stammen Xylinadini Lacordaire, 1866
 Slekten Cercotaphius Wolfrum, 1959 - 4 arter, Madagaskar
 Slekten Dasycorynus Lacordaire, 1865 - 2 arter
 Slekten Indotaphius Wolfrum, 1960 - én art
 Slekten Stiboderes Jordan, 1925 - 7 arter
 Slekten Taphrodes Jordan, 1925 - 5 arter
 Slekten Xylinada Berthold, 1827 - 52 arter, Afrika og Asia

Referanser

Eksterne lenker 

 

Snutebiller
Biller formelt beskrevet i 1866
Dyr formelt beskrevet av Jean Théodore Lacordaire